(પ્રતિનિધિ) મોડાસા,  વારેણા ગામમાં આંતરિક ડખાને લીધે બે જૂથ પડી ગયા છે જેમાં એક જૂથની મહિલાઓ દ્વારા સાબરડેરીમાં મહિલા દૂધ ઉત્પાદક મંડળી ની અલગ માંગ કરી અરજણ શીતકેન્દ્ર આગળ ૮૦૦ લીટર દૂધ ઢોળી સાબરડેરીના નામે છાજીયા લઈ વિરોધ નોંધાવ્યો હતો જેના પગલે ગત રાત્રીએ બે જૂથો સામસામે આવી જતા અને ખુલ્લી તલવારોના એકબીજા જૂથના ટોળા પર ઘા ઝીંકાતા અને લાકડીઓ અને પથ્થરો વડે હુમલો થતા સોપો પડી ગયો હતો ટોળામાં રહેલા એક વ્યક્તિના શરીરે ગંભીર ઈજાઓ થતા તાબડતોડ સારવાર અર્થે અમદાવાદ ખસેડાયો હતો બંને જૂથના ૧૦ વધુ લોકો ઈજાગ્રસ્ત થતા વાત્રક હોસ્પિટલમાં ખસેડાયા હતા જૂથ અથડામણના પગલે બાયડ પોલીસ વારેણા ગામે પહોંચી પરિસ્થિતિ કાબુમાં લીધી હતી બંને જૂથે સામસામે ફરિયાદ નોંધાવતા પોલીસે કાયદેસરની કાર્યવાહી હાથધરી હતી.